|  |  |
| --- | --- |
| Til (etater, kommuneledelse, regionssjefer, daglig leder etc) |  |
|  |  | **Dato:** | 2023 |

**Kartlegging av sykepleierbemanning**

Norsk Sykepleierforbund (NSF) er opptatt av å sikre gode helsetjenester til befolkningen. Da er bemanning og kompetanse avgjørende. Det betyr også mye for arbeidsforholdene for de ansatte.

NSF (fylke) ønsker derfor å kartlegge forskjellen mellom planlagt og faktisk bemanning i kommunens helse- og omsorgstjeneste i uke 10 og 11 (6.-19. mars). Det gjøres ved at tillitsvalgte gjennomgår turnusene og ser på hvor mange sykepleiere, helsefagarbeidere og andre grupper som var planlagt i turnus, og hvor mange som faktisk var tilstede på hver vakt.

Når resultatet av kartleggingen foreligger, vil vi oppfordre leder og tillitsvalgt til å gå igjennom resultatet og drøfte evt. behov for endringer eller tiltak avhengig av hva kartleggingen viser. Vi anser dette som nyttig og viktig informasjon for både leder og tillitsvalgt og ha en dialog om den faktiske bemanningen på hvert enkelt tjenestested.

NSF (fylke) tar gjerne en dialog med arbeidsgiver i etterkant, basert på funnene i kartleggingen.

Vi håper din virksomhet vil bidra i årets kartlegging og takker på forhånd for det.

|  |  |
| --- | --- |
| Med vennlig hilsenLena Røsæg Olsen |  |
| Fylkesleder NSF Troms og Finnmark |  |
|  |  |